b'\n_START_ARTICLE_\nVe\xc4\x8da\n_START_PARAGRAPH_\nVe\xc4\x8da  (rusko: \xd0\xb2\xd0\xb5\xd1\x87\xd0\xb5, ve\xc4\x8de, poljsko: wiec, ukrajinsko: \xd0\xb2\xd1\x96\xd1\x87\xd0\xb5, vi\xc4\x8de, belorusko:  \xd0\xb2\xd0\xb5\xd1\x87\xd0\xb0, ve\xc4\x8da, starocerkvenoslovansko: v\xc4\x9b\xc5\xa1te) je bila slovanska srednjeve\xc5\xa1ka skup\xc5\xa1\xc4\x8dina. Najbolj poznana je novgorodska ve\xc4\x8da. Podobna skup\xc5\xa1\xc4\x8dina se je pri \xc5\xa0vicarjih imenovala Landsgemeinde.\n_START_SECTION_\nNamen ve\xc4\x8de\n_START_PARAGRAPH_\nVe\xc4\x8da se je sestala v zgodnjefevdalni dru\xc5\xbebi z namenom debatiranja skupnih del in aktualnih politi\xc4\x8dnih vpra\xc5\xa1anj. Na ve\xc4\x8di so kandidati in predstavniki ljudi imeli neposredni kontakt z ljudmi in je primer ljudovlade, neposredne demokracije. Pomembno funkcijo na ve\xc4\x8di je imela stare\xc5\xa1ina, tj. najstarej\xc5\xa1i \xc4\x8dlovek plemena/rodu, katerih glas je bil odlo\xc4\x8dilen v debatah o vojni, miru in izboru vlade. Od 14. stoletja je bila na poljskem ve\xc4\x8da spremenjena v sejm (parlament). Udele\xc5\xbeenci ve\xc4\x8de so lahko bili vsi svobodni mo\xc5\xa1ki, vodje plemen, rodovin in kne\xc5\xbeevine.\n_START_SECTION_\nEtimologija\n_START_PARAGRAPH_\nBeseda \xc2\xbbve\xc4\x8da\xc2\xab\xc2\xa0izvira iz praslovanskega glagola *wietati v pomenu govoriti._NEWLINE_Razvitje fevdalnega sistema je kon\xc4\x8dalo dobo prvobitne vojne demokracije in se je za\xc4\x8dela sodobna in organizirana oblika vladavine. Ve\xc4\x8da ni bila samo legitimno zbiranje za odlo\xc4\x8danje, ampak tudi ostali shodi in zbirali\xc5\xa1\xc4\x8da.\n_START_SECTION_\nSodobna ve\xc4\x8da\n_START_PARAGRAPH_\nDanes se ve\xc4\x8da imenuje med drugim vsakoletno sre\xc4\x8davanje slovanskih  rodnoverskih organizacij.'